मालूम हो कि मुजफ्फरपुर के बालिका गृह मैं सामने आए इस सामूहिक यौन शोषण के मामले को लेकर आज गुरुवार को भी बिहार बंद किया गया था. बिहार बंद का आयोजन लेफ्ट पार्टियों ने किया था. इसे राजद सहित अन्य विपक्षी दलों का भी समर्थन प्राप्त था. बिहार में आज इस बंद का असर भी देखने को मिला. पूरे राज्य में कई जगहों पर ट्रेन रोकी गई. सड़क जाम किए गए. राजधानी पटना में इस वजह से सभी बड़े स्कूल भी बंद रहे. कई अन्य जिलों से भी बंद के दौरान जनजीवन के प्रभावित होने की खबरें आई हैं.